**Павлодар облысының білім беру басқармасы, Успен ауданы білім беру бөлімінің «Қозыкеткен ЖОББМ» КММ**

**Қазақстан халықтары тілдері күніне арналған**

**онкүндікті өткізу туралы есеп**

**2023-2024 оқу жылы**

Қазіргі таңда еліміз өз тәуелсіздігіне қол жеткізгеннен кейін мемлекеттік тіліміз - қазақ тілі болып бекітілгені анық. Болашағымызды баянды етер басты қаруымыз - тіліміз.

«Адамға екі нәрсе тірек тегі, Бірі - тіл, бірі - ділің жүректегі»,- деп Жүсіп Баласағұн бабамыз айтқандай, кез келген мемлекеттің, елдің ең негізгі рәмізі де, ұраны да, тірегі де сол елдің ана тілі болмақ. Біздің Отанымыз байтақ та бай ел. Елімізде көптеген ұлт өкілдері тұрады. Әр халықтың өз ана тілі бар. Ана тілі адам баласының бойына ана сүтімен кіріп, бойға тарайды. Ана сүтімен бойымызға дарыған қазақ тілінің құдіреттілігі, көркемдігі өрлігінде, орасан зор байлығында.

Атадан балаға мирас болып қалған баға жетпес мұраны дәріптеу мақсатында Павлодар облысының білім беру басқармасы, Успен ауданы білім беру бөлімінің «Қозыкеткен ЖОББМ» КММ-де 2023 жылдың 04-18 қыркүйек аралығында Қазақстан халықтары тілдері күніне арналған онкүндігі өткізілді. Тілдер онкүндігінің жоспары құрылып, бекітілген бағдарламаға сәйкес көптеген іс-шаралар ұйымдастырылды.

Мектебімізде Қазақстан халықтарының тілдері күніне арналған іс-шаралар жоспары қыркүйек айының басында әзірленді. Мектеп әкімшілігі іс-шаралардың әр түрлі болуына, барлық оқушыларды қамтуына және балаларға қызықты, танымдық болуына ерекше назар аударды.

**Павлодар облысының білім беру басқармасы,**

**Успен ауданы білім беру бөлімінің «Қозыкеткен ЖОББМ» КММ**

**Қазақстан халқы тілдері күніне арналған онкүндік жоспары**

|  |  |  |  |
| --- | --- | --- | --- |
| **№** | **Іс-шаралар** | **Мерзімі** | **Жауаптылар** |
| 1 | Онкүндіктің салтанатты ашылуы | 04.09.2023 ж. | Қазақ тілі, орыс тілі және ағылшын тілі мұғалімдері |
| 2 | Ахмет Байтұрсынұлының туған күнін мерекелеуге арналған іс-шара | 05.09.2023 ж. | Имангазина А. Б.  Крисхан Л. |
| 3 | «Мағжан Жұмабаев – заманның заңғар тұлғасы» тақырыбында өтетін жалпықазақстандық ашық диктантқа қатысу | 05.09.2023 ж. | Имангазина А. Б.  Крисхан Л. |
| 4 | «Қазақ тілім байлығым» атты суреттер байқауы | 07.09.2023 ж. | Бастауыш сынып мұғалімдері |
| 5 | «Книга о которой хочется рассказать» атты іс-шара | 14.09.2023 ж. | Герлиц Н. Ю. |
| 6 | «Мемлекеттік тіл – менің тілім» ұлты қазақ емес 14 жастағы оқушылар арасындағы мектепішілік байқау | 12.09.2023 ж. | Имангазина А. Б. |
| 7 | «The greatest british scientist» сыныптан тыс іс-шара | 11.09.2023 ж. | Добродеева Ю. М. |
| 8 | Бүлдіршіндер арасында «Ана тілің – арың бұл» атты мәнерлеп оқу байқауы, «Ертегілер елінде» көрінісі | 13.09.2023 ж. | Баймулдинова А. Ю.  Жумабаева А. А. |
| 9 | «Ана тілім - ардағым» (өлеңді жатқа оқудан бейнеролик) | 08.09.2023 ж. | Крисхан Л. |
| 10 | «Қазақшаңыз қалай?» акциясы | Жыл бойы | Имангазина А. Б.  Крисхан Л. |
| 11 | «Тіл – халық қазынасы» кітап көрмесі | 04.09.2023 ж. | Баубекова Г. Т. |
| 12 | «Тілге құрмет – елге құрмет» әдеби музыкалық кеш | 15.09.2023 ж. | Крисхан Л. |
| 13 | «Қ. К. Тоқаевтың Қазақстан халқына жолдауы» атты іс-шара | 18.09.2023 ж. | Зател Х.  Курц Д. В. |
| 14 | Қорытынды есеп жасау | 19.09.2023 ж. | Имангазина А. Б. |

Іс-шараларды жоспарлау кезінде оқушылардың танымдық қызығушылықтары ескерілді. Іс-шараларға 2-10 сынып оқушылары қатысты. Мұғалімдердің әдістемелік бірлестігінің отырысында осы онкүндіктің жұмысы жоспарланды (жоспар қоса беріледі).

7-8 сынып оқушылары арасында Ахмет Байтұрсынұлының туған күнін мерекелеуге арналған сыныптан тыс іс-шарасы өткізілді. *Мақсаты: Тарихи өмірінде орны айрықша зор тұлға - Ахмет Байтұрсынұлының халықтық тәлім-тәрбиелік ойларының негізінде оқушылар бойына адамгершілік, ұлтжандылық, отансүйгіштік қасиеттерді дарыту; ақын, қоғам қайраткері, педагог-ұстаздың құнды мұраларын дәріптеп, жас ұрпақты ұлттық рухта тәрбиелеу.*

Келесі 9-10 сынып оқушылары «Мағжан Жұмабаев – заманның заңғар тұлғасы» тақырыбында өтілген жалпықазақстандық ашық диктантқа белсенді қатысты.

2-4 сынып оқушылары арасында «Қазақ тілім байлығым» атты суреттер байқауы болды. *Мақсаты: Тілді құрметтеуге, мәдениетін, әдебиетін, әдет- ғұрпын, тұрмыс-салтын сақтап, одан әрі дамытуға үлесін қосу. Сөздік қорын молайту.*

Жоспар бойынша 9-11 сынып оқушылары арасында «Книга о которой хочется рассказать» атты іс-шарасын өткізді.

*Мақсаты:*

* *Оқушыларды әртүрлі жазушылардың қызықты шығармаларымен таныстыру;*
* *Оқушылардың оқу қажеттілігін ояту;*
* *Балаларды оқу әрекеттерін бағдарламалауға үйрету.*

«Мемлекеттік тіл – менің тілім» атты ұлты қазақ емес 14 жастағы оқушылар арасындағы мектепішілік байқауы өткізілді. Бұл байқауда оқушылар белсенді қатысып, өздерінің тілге деген ынталарын көрсетіп, басқа тілдерді құрметтеп, олардың ерекшеліктерін көрсете білді.

11 сынып оқушылары арасында «The greatest british scientist» сыныптан тыс іс-шарасы ұйымдастырылып өткізілді. *Мақсаты: тілге деген қызығушылықты арттыру және қолдау. Тілді меңгеру деңгейін арттыруға ықпал ету. Сондай-ақ, шығармашылықтың, есте сақтаудың, зейіннің кеңеюіне ықпал ету.*

3-4 сынып оқушылары арасында «Ана тілің – арың бұл» атты мәнерлеп оқу байқауы өтті. *Мақсаты:**Оқушыларды мемлекеттік тілдің өркендеуіне, мемлекеттік тілімізді сүюге, мәртебесін биік ұстауға тәрбиелеу. Әр ұлттың өзіндік ерекшеліктері, салт - дәстүрі, діні, тіл ерекшелігі болатынын түсіндіру. Оқушылардың екпінді дұрыс қоя білу, оқу мәнерін меңгеру, дауысты өлеңнің ой - мазмұнына сай баяу, жігерлі оқу немесе тілек, сұрақ, көңіл күйді көтеріңкі үнде оқи білу машықтарын байқау, бағалау. Балалардың дүниетанымын дамыту, өлең сөзге деген қызығушылықтарын арттыру. Сөйлеу мәдениетін қалыптастыру.*

«Ана тілім - ардағым» атты өлеңді жатқа оқу байқауында 10 сынып оқушылары Жақсыбек Томирис және Батырбекқызы Сұңқар мәнерлеп оқу шеберліктерін ерекше көрсетті.

Жалпы мектебімізде «Қазақшаңыз қалай?» акциясы жыл бойы өткізілуге жоспарланған. *Мақсаты: 1. Оқушылардың өткен тақырыптар бойынша алған білімдерін пысықтап, ой-өрісін, білім деңгейін көтеру.*

*2. Түрлі әдіс-тәсілдер арқылы оқушылардың тіл байлығын, ойлау қабілетін, қазақ тілінде еркін сөйлеу шеберліктерін жетілдіру.*

*3. Оқушылардың мемлекеттік тілге деген қызығушылығын арттыру. Отанын, туған жерін, елін сүюге, халық дәстүрлерін сыйлауға тәрбиелеу.*

Мектеп кітапханасында «Тіл – халық қазынасы» кітап көрмесі ұйымдастырылды. *Мақсаты: Оқырмандардың тілге деген қызығушылығы мен құрметін арттыру. Өзара жағымды қарым – қатынасты дамыту, Отанына адал қызмет етуге, болашаққа сеніммен қадам басу, жас ұрпақты отаншылдыққа тәрбиелеу.*

Қазақстан халқы тілдері күніне арналған онкүндік жұмысының қорытындысы ретінде 7-10 сынып оқушылары арасында «Тілге құрмет – елге құрмет» әдеби музыкалық кеші ұйымдастырылып өткізілді.

*Мақсаты: Оқушылардың туған жерге, Отанға, ана тіліне деген сүйіспеншілігін қалыптыстыру. Ұлтымыздың мәдени тарихи мұраларын құрметтеуге,сақтауға үйрету. Оқушылардың туған тілге деген сүйіспеншілігін арттырып, сөз құдіретін терең түсінуге, тапқырлыққа, ұшқырлыққа, байқампаздыққа баулу.*

10-11 сыныптарда «Қ. К. Тоқаевтың Қазақстан халқына жолдауы» атты іс-шарасы өтті. *Мақсаты: Президент Жолдауының негізгі бағыттарымен таныстыру және оларды оқушылармен талқылау.*

**Қоғамдық-гуманитарлық**

**цикл ӘБ басшысы: Имангазина А. Б.**